cyanic-selkie/wikianc huggingface dataset:
Bosporussund
Sundið er 30 km langt, breiðast er það 3.700 m og mjóst 750 m milli Anadoluhisarı og Rumelihisarı, miðdýpt þess er 36-124 m.
Högnun
Högnun í hagfræði er viðskiptatækifæri þar sem tveir eða fleiri samskonar fjármálagerningar eru ekki verðlagðir rétt með tilliti til hvers annars. Hagnaðurinn felst þá í mismuninum þar á milli.
Grettislaug
thumb|right|Grettislaug. Grettislaug er heit laug rétt við sjóinn í landi Reykja á Reykjaströnd, kennd við Gretti Ásmundarson, en sagt er að hann hafi eftir Drangeyjarsund sitt „bakast þar lengi um nóttina, því honum var kalt orðið eftir sundið nokkuð svo“.
Allt fram á 20. öld voru laugarnar tvær, önnur hlaðin upp og notuð til þvotta og kallaðist Reykjalaug en hin lítill pollur sem nefndur var Grettislaug. Haustið 1934 gerði mikið óveður á Skagafirði og eyðilögðust laugarnar þá báðar í brimi, því sjávarkamburinn færðist ofar. Heita vatnið kom þá upp sjávarmegin við hann.
Árið 1992 var laugin svo endurgerð að undirlagi Jóns Eiríkssonar Drangeyjarjarls, bónda á Fagranesi, hlaðin upp og varnargarður gerður fyrir framan hana. Síðan hefur hún kallast Grettislaug. Laugin er um 4,5 s 3,75 m og um 80 cm djúp. Vatnið er um 42°C heitt.
Wardruna
Wardruna er norsk hughrifahljómsveit sem dregur innblástur sinn frá rúnum og andlegum hefðum norrænnar menningar. Hljómsveitin var stofnuð af Einari Selvik (einnig þekktur sem Hvíthrafn) árið 2003 ásamt tónlistarmönnunum Gaahl og Lindy Fay Hella.
Fylkisstjórakosningar í Bandaríkjunum 2020
Fylkisstjórakosningar í Bandaríkjunum fóru fram þann 3. nóvember árið 2020.
Wardruna
Árið 2009 kom út fyrsti geisladiskur hljómsveitarinnar Rúnaljóð - Gap var ginnunga og var hún tileinkuð 8 rúnum. Annar geisladiskur hljómsveitarinnar Rúnaljóð - Yggdrasill kom út árið 2013 og sá var tileinkaður öðrum rúnum af sama fjölda.
Fylkisstjórakosningar í Bandaríkjunum 2020
Montana
Steve Bullock sitjandi fylkisstjóri (D) gat ekki boðið sig fram til endurkjörs vegna kjörtímamarka.
Wardruna
Árið 2014 hlaut hljómsveitin heimsathygli þegar lög hennar voru notuð í írsk-kanadísku sjónvarpsþáttaröðinni Vikings.
Fylkisstjórakosningar í Bandaríkjunum 2020
Utah
Gary Herbert sitjandi fylkisstjóri (R) fór á eftirlaun.
Wardruna
Árið 2015 sagði Einar Selvik, þegar hann útskýrði merkingu að baki laginu Helvegurinn, að tilgangurinn með Wardruna væri ekki tilraun til að endurskapa hið forna heldur að skapa nýja söngva, ný lög, því söngvarnir sem eitt voru væru horfnir, væru dauðir.
Árið 2022 kom sveitin fram í Eldborg í Hörpu.
Glótoppur
Glótoppur (fræðiheiti Lonicera involucrata) er er runni af geitblaðsætt sem verður 0.5–5 metra hár. Hann hefur breiðst út í íslenskri náttúru og vex villtur við Mógilsá.
FK Nevėžis
Futbolo klubas Nevėžis er lið sem er í A lyga. Liðið var stofnað árið 1962. Núverandi völlur Kėdainių miesto stadionas tekur tæp 3.000 í sæti.
Fílípp Kírkorov
thumb|right|250px|Fílípp Kírkorov Fílípp Bedrosov Kírkorov (f. 30. apríl 1967) er rússneskur söngvari af búlgarskum uppruna.
Hann keppti fyrir hönd Rússlands í Söngvakeppni evrópskra sjónvarpsstöðva 1995 með laginu „Kolybel'naya dlya vulkana“. Hann náði 17. sæti af 22, með 17 stig.
Shinty
thumb|right|250px|Skotar að spila shinty. Shinty (gelíska: camanachd eða Iomain) er boltaíþrótt sem er aðallega vinsæl í Skosku hálöndunum.
Leo Varadkar
Leo Varadkar (fæddur 18. janúar 1979 í Dublin) er írskur stjórnmálamaður, leiðtogi flokksins Fine Gael og núverandi forsætisráðherra Írlands. Hann hefur verið þingmaður frá 2007 og gegnt forystuembætti í ráðuneyti samgangna, ferðamennsku og íþrótta (2011-2014), í heilbrigðisráðuneyti (2014-2016) og í félagsmálaráðuneyti (2016-2017).
Varadkar er sonur Ashoks indversks læknis og Miriam, írsks hjúkrunarfræðings. Faðir hans fæddist í Mumbai og flutti til Írlands á 7. áratugnum. Fjölskyldan bjó um skeið í Leicester á Englandi og á Indlandi. Leo Varadkar lærði læknisfræði í Trinity College í Dublin en fór síðar út í stjórnmálastarf og var kosinn í neðri deild írska þingsins, Dáil Éireann, árið 2007. Hann kom fyrst opinberlega út sem samkynhneigður árið 2015 og var fyrsti ráðherrann á Írlandi til þess. Varadkar varð einnig fyrsti samkynhneigði forsætisráðherra landsins og tók við embætti sumarið 2017. Maki hans er einnig læknir.
Varadkar sagði af sér forsætisráðherraembættinu eftir kosningar í byrjun árs 2020 þegar írska þingið gat ekki komið sér saman um forsætisráðherra en leiddi starfsstjórn þar til búið var að mynda nýja stjórn. Eftir um fjögurra mánaða stjórnarkreppu féllust flokkarnir Fine Gael, Fianna Fáil og Græni flokkurinn á að mynda stjórn með Micheál Martin, formann Fianna Fáil, sem forsætisráðherra. Samkvæmt stjórnarsáttmálanum varð Varadkar þó aftur forsætisráðherra á seinni helmingi kjörtímabilsins, frá desember 2022.
Pjotr Nalítsj
thumb|right|250px|Peter Nalitch Pjotr Andrejevítsj Nalítsj (f. 30. apríl 1981) er rússneskur söngvari.
Hann keppti fyrir hönd Rússlands í Söngvakeppni evrópskra sjónvarpsstöðva 2010 með laginu „Lost and Forgotten“. Hann náði 11. sæti af 25, með 90 stig.
Dillkartöflur
Dillkartöflur eru smáar kartöflur afhýddar og soðnar og síðan kryddaðar með dilli, smjöri og sítrónusafa. Þessi réttur er þekktastur í Svíþjóð þar sem dillkartöflur eru hefðbundið meðlæti með kryddsíld og öðrum fiskréttum.
Bátakartöflur
thumb|right|Bátakartöflur bornar fram með [[tómatsósa|tómatsósu.]] Bátakartöflur eru kartöflur sem hafa verið skornar í bátlaga fleyga með hýði og djúpsteiktar, pönnusteiktar eða bakaðar í ofni. Stundum eru þær kryddaðar fyrir steikingu til að þær fái stökka húð. Þær eru bornar fram sem smáréttur eða snakk eða sem meðlæti með hamborgurum eða steikum. Þær eru fyrst og fremst þekktar sem kráarmatur eða skyndibiti og minna á franskar kartöflur (sem eru afhýddar og djúpsteiktar kartöflustangir).
Trapisa
right|frame|Mynd af trapisu með hæðina h. Trapisa (hálfsamsíðungur eða skakkur ferhyrningur) er ferhyrningur sem hefur tvær mótlægar hliðar samsíða. Samsíða hliðarnar eru oft táknaðar með a og b, en fjarlægðin á milli þeirra með h og kallast hæð trapisunnar. Flatarmál trapisunnar er fundið út frá þessum lengdum þannig: F =. Þetta má orða svo, að fundið er meðaltal lengda samsíða línanna og það margfaldað með hæðinni. Þetta má rökstyðja með því að draga hornalínuna AC, sem skiptir trapisunni í tvo þríhyrninga, ABC og ACD. ABC hefur flatarmálið 1/2bh en ADC hefur flatarmálið 1/2ah. Summa þeirra er flatarmál allrar trapisunnar, svo að F = 1/2ah + 1/2bh = 1/2(a+b)h.
Gulllóa
Gulllóa (fræðiheiti: Pluvialis dominica) er meðalstór lóutegund. Hún verpir norðarlega í Norður-Ameríku á sumrin en fer svo til syðsta hluta Suður-Ameríku, Patagóníu á veturna. Aðalfæða eru skordýr og skeldýr. Gullóa svipar til heiðlóu en er minni og er með lengri leggi. Hún er flækingur í Vestur-Evrópu.
Gonzalo Castro
Gonzalo Castro Randón (fæddur 11. júní 1987) er þýskur knattspyrnumaður sem spilar fyrir VfB Stuttgart í þýsku Bundesligunni. Hann fæddist í borginni Wuppertal og koma báðir foreldrar hans frá Spáni. Stærstan hluta af ferlinum hefur hann spilað með Bayer Leverkusen.
Tengistafur
U-ið í orðunum bekkjunautur og sökunautur er til dæmis tengistafur. Önnur dæmi um tengistafi eru: Ökumaður, linditré, fellibylur, skipulag og hoppukastali.
Hoya rubida
Hoya rubida er fjölær jurt í vaxblómaættkvísl. Útbreiðslan er á eyjaklasa austan við Nýju Gíneu.
Búauðgisstefnan
Búauðgisstefna er skóli hagfræðinnar sem var ríkjandi meðal franskra hagfræðinga á árunum 1750-1780. Þeir töldu að ríkið ætti ekki að hafa afskipti af rekstri náttúruhagfræðilegra lögmála. Búauðgisstefnan er almennt talinn fyrsti vísindaskólinn í hagfræði og var stofnaður af Francois Quesnay (1694- 1774), sem sýndi fram á efnahagsleg tengsl milli verslunar og landbúnaðar og fullyrti að landbúnaður einn bætti við sig auðlegð þjóðar.
Land og landbúnaður var því talinn vera uppspretta alls auðs. Búauðgismenn sáu fyrir sér samfélag þar sem lög voru skrifuð í samræmi við náttúrulög. Þeir ímynduðu sér að landbúnaðarsamfélag sem réðist að mestu á kaupauðgisstefnunni með áherslu hans á framleiðslu og utanríkisviðskipti og fjöldi efnahagslegra reglugerða.
François Quesnay var franskur hagfræðingur og læknir og er talinn var einn fyrsti hagfræðingurinn til að greina efnahagslífið sem eina heild. Quesnay var skurðlæknir konungs Frakklands, Loðvíks XV. Hann lagði fram ýmsar tillögur fyrir Loðvík 15. til auka viðskiptafrelsi í Frakklandi, þar á meðal vildi hann lækka skatta og afnema tolla auk breytinga á lögum um viðskipti innan Frakklands. Quesnay vildi að Frakkland myndi þróast líkt og á Bretlandi sem voru taldir vera ríku nágrannir þeirra. Þó Quesnay væri talsmaður verslunarfrelsis var hann eindreginn stuðningsmaður upplýsts einveldis.
Þekking hans á blóðrásinni og trú hans á skapandi lækningamátt hafði áhrif á hagfræðilegar greiningar hans. Einnig var hann búsettur í Versölum sem hafði áhrif á fyrstu efnahags hugmyndir hans sem byggðust af rannsóknum á Aristóteles i og Thomas Aquinas. Fyrsta fræðirit Quesnay og eitt það þekktasta framlag hans til hagfræðinnar er fræðiritið Tableu économique (1758). Ritið er eitt mikilvægasta hagfræðirit for-klassískrar hagfræði.
Meðal lærisveina Quesnay voru Marquis de Mirabeau (1715–1789) og  Anne-Robert-Jacques Turgot (1727–1781). Sem kom strax á undan fyrstu nútímaskólanum nýklassískra hagfræði sem hófst með útgáfu Adams Smith Auðlegð þjóðar árið 1776.
Saga
Um miðja 18.öld var mikil breyting í þróun staðreynda og röksemda bæði í Frakklandi og Þýskalandi. Sú breyting var vegna löngun ríkisstjórna og stjórnenda til kerfisbundinnar áætlanagerðar sem miðaði að langtíma efnahagsþenslu og vöxt í hagkerfinu og að miðla áfram hugmyndum um stjórnmálahagfræði. Í Þýskalandi var þróun um kameralismi og á sama tíma í Frakklandi var afdrifarík þróun í búauðgisstefnunnar.
Pierre de Boisguilbert (1646-1714) var ráðgjafi við stjórnvöld Loðvík XIV hann var franskur löggjafi og jansenisti sem er talinn var einn sá fyrsti sem kom með þá hugmynd fram um efnahagslegan markað. Boisguilbert skrifaði fáeina bæklinga um hagstjórn sem fjallaði ítarlega um skattlagningu, maís viðskipti og peninga. Boisguilbert útskýrði í ritum sínum að auðlegð þjóðar orsakaðist ekki af velvild og kærleika, heldur af eiginhagsmunum. Boisguilbert benti á að markaðir væru tengdir með peningaflæði í hagkerfinu: að kostnaður fyrir kaupendur á maís yrðu tekjur fyrir bændur. Þannig að lækkað verð á maís, sem gerist vanalega þegar það er skortur á maís og yrði áhættusöm efnahagsstefna þar sem bændur myndu geta hætt að framleiða maís. Með þessu vildi Boisguilbert vara við stjórnvöld að þetta gæti leitt til að fleiri bændur myndu fara að flytja inn maís erlendis. það myndi þá leiða til skorts á maís og myndi koma í veg fyrir að stefnan skili árangri. Landbúnaður í Frakklandi á þeim tíma var enn að fylgja þeim reglum sem settar voru fram á miðöld sem hlekkjaði framtakssama bændur.
Samfélagið fram að tímum búauðgismanna einkenndist af hernaðarátökum, sjó ára stríðinu (1756-63) milli Frakklands og Englands og annars vegar slæmt ástand ríkisins á þeim tíma í Frakklandi. Hreyfingin innan búaugðismanna óx og not var fyrir nýjar efnahagsmál hugmyndir í Frakklandi, Mörg rit voru skrifuð sem veittu góða innsýn hugleiðingar sem búaugðismenn höfðu um efnahagsmálinn. Journal Œconomique (1751–72), Journal du commerce (1759–62), Journal de l’agriculture, du commerce et des finances (1765–74), þar sem hægt er að finna áhrif frá verkum Richard Cantillon.
Verk Cantillon höfðu mikil áhrif á stefnu búauðgismanna. Cantillon kom fram með heildstæða kenningu hvað varðar verðlag og tekjudreifingu. Hann lagði einnig sitt af mörkum í peningamagnskenninguna sem og kenninga um utanríkisviðskipti og viðskiptajöfnuð. Nokkrar af hugmyndum Cantillons voru síðar samþykktar og lagaðar, ekki aðeins af búaugðismönumm heldur einnig Adam Smith og síðar af Klassískri hagfræði.
Tableau économique
Tableau économique er hagfræðilegt líkan sem lýst var fyrst af Quesnay árið 1759 sem lagði grunninn að hagfræðikenningum búauðgisstefnunnar. Það inniheldur grunnhugmyndir að hringrás auðs í hagkerfinu. Líkanið sem Quesney lagði fram samanstendur að þremur efnahagslegum þáttum en þeir voru landeigendur, landbúnaðarvinnuafl og stétt sem samanstóð af handverksmönnum og kaupmönnum.
Hugmyndir um hagstjórn
Fræðimenn búauðgisstefnunnar lögðu fram kenningar um náttúrurétt þar sem þeir sáu fyrir sér samfélag þar sem náttúruleg efnahagsleg og siðferðisleg lögmál myndu fá að ganga óhindruð frá valdi hinu opinbera. Þeir sáu einnig fyrir sér samfélag sem samanstóð aðallega að landbúnaðariðnaði og gagnrýndu þeir því kaupauðgisstefnuna fyrir þeirra hugmyndir um mikla skattlagningu og tolla sem og áherslu á fjöldaframleiðslu og útflutning.
Kaupauðgisstefnan var undanfari búauðgisstefninnar en þeir héldu því fram að hver ríkisstjórn yrði að koma að stjórn millilandaviðskiptum og fjöldaframleiðslu til að auka auð sinn og völd og að mynt og gull væri kjarni auðs. Kenning búauðgistefnunnar var hins vegar að vinnuafl og viðskipti ætti að vera laus við allt aðhald. Búauðgismenn töldu að eiginhagsmunir væru hvatning hvers hluta hagkerfisins til að gegna hlutverki sínu. Hver einstaklingur er færastur til að ákveða hvaða vörur hann vill og hvers konar vinna myndi veita honum það sem hann vill fá út út lífinu. Hugtakið laissez-faire (,,lát vera’’) kom upp á tíma búauðgisstefnunnar og var notast til að sannfæra aðila hagkerfisins að besta stefnan væri að leyfa markaðsöflum að stjórna hagkerfinu.
Koltrefjar
thumb|right|Motta ofin úr koltrefjaþráðum Koltrefjar eru afar fínar trefjar (um 0.005–0.010 mm í þvermál) aðallega gerðar úr kolefnissameindum. Kristalsbygging efnisins er samsíða þræðinum. Kolefnistrefjar eru því mjög sterkar miðað við stærð. Mörg þúsund kolefnistrefjar eru spunnar saman í þráð og slíka þræði má nota til að vefa úr efni. Koltrefjamottur eru oft notaðar sem styrkingarefni fyrir fjölliður eins og plast til að búa til samsett efni eins og koltrefjaplast sem er vinsælt efni til báta-, flugvéla- og bílasmíða meðal annars vegna þess hversu létt það er miðað við styrk og hversu hita- og þanþolið það er.
Koltrefjar eru framleiddar með því að umbreyta undanfara (pólýakrýlónítríli, rayoni eða biki) með því að hita hann, fyrst í um 300° í súrefni þannig að vetnistengin rofni og efnið oxist, og síðan í um 2000° í óvirku gasi eins og argoni til að láta það kristallast. Við réttar aðstæður myndar kolefnið þá mjóa grafítborða sem tvinnast saman og mynda rörlaga þráð. Efnið sem verður til er venjulega 93-95% kolefni.
Koltrefjaefni hafa minna togþol en aramíð (s.s. Kevlar), en meira togþol en glertrefjar. Glertrefjar eru stífari en koltrefjar sem aftur eru stífari en aramíð.
Fjarlægðarformúlan
Fjarlægðarformúlan er stærðfræðiregla, sem finnur stystu vegalengd á milli einhverra tveggja punkta í tvívíðu hnitakerfi. Algengt er að punktarnir séu táknaðir með hnitunum (x1,y1) og (x2,y2). Fjarlægðin á milli þeirra er beint strik, sem við köllum d (dregið af enska orðinu distance). Lárétt bil á milli punktanna er (x2-x1) og lóðrétt bil á milli þeirra er (y2-y1). Þá finnst d samkvæmt reglu Pýþagórasar þannig:
Ef við lítum á d sem fall sem tekur inn tvo punkta og skilar fjarlægðinni milli þeirra fáum við firð á mengið, sem er oftast nefnd Evklíðska firðin.
Tengt efni
Luzera
Gúmmístígvél
thumb|Gúmmístígvél.
Gúmmístígvél eru stígvél, oftast gerð úr gúmmíi eða PVC. Þau eru notuð þegar unnið er í bleytu, slabbi og óhreinindum eins og jarðvegi eða mykju, til að halda fótunum þurrum. Oftast eru þau hnéhá eða tæplega það. Hærri stígvél eru oft kölluð bússur eða klofstígvél.
Upphaflega voru stígvél yfirleitt gerð úr leðri. Á 18. öld notuðu hermenn, þó einkum yfirmenn, hnéhá leðurstígvél með tá sem mjókkaði fram í odd og hentuðu því vel þegar setið var á hestbaki. Slík stígvél, sem kennd voru við Hesse í Þýskalandi, urðu einnig vinsæl meðal óbreyttra borgara. Um aldamótinn 1800 lét Arthur Wellesley, fyrsti hertoginn af Wellington, skósmiðinn sinn breyta slíkum stígvélum þannig að þau voru þrengri en áður og náðu aðeins upp á miðjan kálfa. Nýju stígvélin voru gerð úr mjúku kálfskinni og þóttu nógu fín til að hægt var að klæðast þeim í samkvæmislífinu. Þau urðu fljótt mjög vinsæl og voru nefnd eftir hertoganum og kölluð Wellington boots eða Wellingtons á ensku.
Árið 1852 fann Charles Goodyear upp aðferð til gúmmísuðu. Hiram Hutchinson keypti af honum einkaleyfi á framleiðslu skófatnaðar með þessari nýju tækni. Hann hóf fjöldaframleiðslu á stígvélunum í Frakklandi og þau urðu brátt geysivinsæl meðal almennings, sem þurfti sannarlega á vatnsheldum skófatnaði að halda við vinnu sína á ökrum, í námum, á sjó og annars staðar og hafði áður aðallega notast við tréskó. Í Englandi voru hin nýju gúmmístígvél þó áfram kennd við Wellington hertoga þótt þau ættu fátt sameiginlegt við stígvélin sem hann hafði látið skósmiðinn sinn gera.
Vinsældir gúmmístígvélanna jukust enn í fyrri heimsstyrjöldinni, þar sem þau komu sér mjög vel í bleytuslabbinu í skotgröfunum. Þau breiddust svo út um heiminn og eru sérstaklega vinsæl í norðlægum löndum, svo sem Kanada og á Norðurlöndum. Nefna má að áður en finnska fyrirtækið Nokia ruddi sér rúms á farsímamarkaði var það einna þekktast fyrir framleiðslu á gúmmístígvélum. Nú eru stígvélin einnig úr PVC og öðrum gerviefnum en eru þó oft kölluð gúmmístígvél. Græn og svört gúmmístígvél hafa löngum verið algengust en PVC-stígvél eru oft mjög litskrúðug og mynstruð, einkum þau sem ætluð eru börnum.
Á Íslandi fóru gúmmístígvél fyrst að sjást um eða rétt eftir aldamótin 1900 og voru orðin algeng um 1920. Þau hafa einnig verið nefnd vatnsstígvél og vaðstígvél.
Tágamura
Tágamura (fræðiheiti Potentilla anserina), einnig nefnd silfurmura, er jurt af muruætt (potentilla). Hún getur náð mikilli útbreiðslu í mikið beittum hrossahögum.
Steina Vasulka
thumb|Steina ásamt Woody Vasulka Steina Vasulka (fædd  Steinunn Bjarnadóttir 30. janúar 1940) er íslenskur vídeólistamaður. Hún ólst upp í Reykjavík og byrjaði ung að læra á fiðlu. Árið 1959 fékk hún námstyrk til að fara í framhaldsnám í tónlist í Prag. Þar kynntist hún tilvonandi eiginmanni sínum Woody Vasulka (fæddur Bohuslav Vasulka árið 1939), sem lærði vélfræði og kvikmyndagerð. Steina og Woody fluttu til Íslands árið 1964 þar sem Steina starfði um tíma sem fiðluleikari við Sinfóníuhljómsveit Íslands. Árið 1965 fluttu þau til Bandaríkjanna og settust að í New York borg árið 1965. Steina starfaði fyrstu árin sem sjálfstætt starfandi fiðluleikari, en árið 1969 sneri hún sér að vídeói. Í upphafi fengust hún og Woody við heimildamyndagerð, en síðan breyttust viðfangsefni þeirra. Þau héldu fyrstu opinberu sýningu sína á vídeólist árið 1971 hjá Max Kansas City í New York. Sama ár stofnuðu þau sýningar- og tónleikastaðinn The Kitchen sem þau ráku í tvö ár. Árið 1973 var þeim boðið að taka þátt í stofnun deildar í miðlafræðum við SUNY- Ríkisháskólann í Buffalo í New York ríki. Frá árinu 1980 hefur Steina búið ásamt Woody í Santa Fe í Nýju Mexíkó.
Steina sýndi verk sín í fyrsta skipti á Íslandi árið 1984 þegar henni var boðið að taka þátt í sýningunni 10 gestir á Listahátíð í Reykjavík. Sýningarstjóri var Þóra Kristjánsdóttir listfræðingur. Steina kom aftur til Íslands til að taka þátt í sýningu norræna tvíæringsins Borealis 6 árið 1993 og sýndi þá verkið Borealis í Listasafni Íslands. Sama ár áttu Steina og Woody verk á gjörninga- og vídeólistahátíð sem haldin var í Nýlistasafninu. Steina átti einnig verk á sýningunni Kvenna-vídeó sem var haldin á á Kjarvalsstöðum árið 1995. Ári síðar var fyrsta yfirlitssýningin á verkum Steinu á Íslandi sett upp á Kjarvalsstöðum. Steina var fyrsta konan til að vera fulltrúi Íslands á tvíæringnum í Feneyjum árið 1997 þar sem hún sýndi innsetninguna Orka. Frá því á tíunda áratugnum hafa verk Steinu verið sýnd reglulega á Íslandi, og eru nú aðgengileg í Vasulka stofu sem var opnuð þann 16. október 2014 í Listasafni Íslands.
Vasulka stofa varðveitir verka- og heimildasafn Steinu og Woodys Vasulka. Deildarstjóri Vasulka stofu er Kristín Scheving.
Svava Jakobsdóttir
Svava Jakobsdóttir (4. október 1930 í Neskaupstað – 21. febrúar 2004) var íslenskur rithöfundur og leikskáld. Hún er líklega þekktust fyrir smásögur sínar og skáldsöguna Leigjandinn sem kom út 1969 og var eitt sinn túlkuð sem ádeila á veru hersins á Íslandi eða sem tvískipt heimsmynd Kalda stríðsins. Öðrum þræði þykja skrif Svövu endurspegla reynsluheim kvenna gjarnan á kaldhæðinn hátt. Svava átti sæti á Alþingi fyrir Alþýðubandalagið árin 1971 – 1979. Árið 2001 var hún sæmd riddarakross Fálkaorðunnar fyrir „störf í þágu lista og menningar.“
Svava var gift Jón Hnefli Aðalsteinssyni og var systir Jökuls Jakobssonar.
Ævi
Svava fæddist í Neskaupstað þar sem faðir hennar var sóknarprestur, ung að árum fluttist hún með fjölskyldu sinni til Saskatchewan í Kanada þaðan sem fjölskylda hennar sneri aftur til Íslands 1940. Hún lauk stúdentsprófi frá Menntaskólanum í Reykjavík 1949. Árið 1950 birtist fyrsta smásaga hennar „Konan í kjallaranum“ í smásagnakeppni tímaritsins Líf og list og vann hún fyrstu verðlaun. Því næst stundaði hún stuttlega nám í Háskóla Íslands áður en hún hélt til Bandaríkjanna til náms við Smith College í Northampton í Massachusetts og lauk B.A.-gráðu í enskum og amerískum bókmenntum árið 1952. Ennfremur sótti hún framhaldsnám í forníslenskum bókmenntum við Somerville College í Oxford í Englandi frá 1952 til 1953. Þann 11. júní 1955 giftist hún Jóni Hnefli Aðalsteinssyni.
Svava starfaði í utanríkisráðuneytinu og í íslenska sendiráðinu í Stokkhólmi 1955 til 1960. Hún kenndi við Barna- og unglingaskólann á Eskifirði 1963 til 1964. Árið 1965 eftir kom fyrsta bók hennar, smásagnasafnið 12 konur út. Svava tók sér starf sem blaðamaður við Lesbók Morgunblaðsins 1966 til 1969. Árin 1968 til 1971 settist hún í stjórn Rithöfundarfélags Íslands og starfsmaður við dagskrárdeild RÚV 1969 til 1970. Svava var fulltrúi Íslands í samráðshóp sem gerði úttekt á menningarsamstarfi Norðurlandanna á grundvelli norræna menningarmálasamningsins 1972 til 1978. Hún var varamaður í stjórn Norræna hússins í Reykjavík 1979 til 1984 og í safnráði Listasafns Íslands 1979 til 1983. Hún var fulltrúi Íslands í jafnréttisnefnd Norðurlanda 1980 til 1983. Hún var í stjórn Máls og menningar 1976 til 1979 og átti einnig sæti í fulltrúaráði þess. Hún var í Rithöfundaráði 1978 til 1980. Hún sat einnig í stjórn Leikskáldafélags Íslands 1986 til 1990. Svava var fulltrúi Íslands í listkynningu Scandinavia Today í Japan 1987.
Þingstörf
Svava sat tvö kjörtímabil á Alþingi fyrir Alþýðubandalagið (árin 1971 – 1979). Hún sat einnig í Rannsóknaráði ríkisins 1971 til 1974 og var varamaður 1978 til 1979. Hún var ennfremur varamaður í Norðurlandaráði 1971 til 1974 og aðalmaður þess 1978 til 1979. Svava var fulltrúi á allsherjarþingi Sameinuðu þjóðanna árin 1972, 1974, 1977 og 1982.
Ómar Ragnarsson - Syngur fyrir börnin
Ómar Ragnarsson - Syngur fyrir börnin er 33 snúninga LP hljómplata gefin út af SG - hljómplötum árið 1981. Á henni syngur Ómar Ragnarsson þrettán barnalög. Platan er safnplata af áður útgefnum "hit" lögum af 45 snúninga plötum.
Staðarfjöll
Staðarfjöll er heiti á afréttarlandi í vestanverðum Skagafirði, milli Sæmundarhlíðar í austri og Laxárdalsfjalla í vestri. Meginhluti Staðarfjalla tilheyrði áður Reynistað og er svæðið kennt við hann og stundum kallað Reynistaðarfjöll. Það er nú hluti af Reynistaðarafrétt og er í eigu nokkurra hreppa í vestanverðum Skagafirði.
Vestast í Staðarfjöllum er Víðidalur, um 15 kílómtra langur og liggur að mestu frá norðri til suðurs. Norðaustur úr honum er Hryggjadalur og telst fremsti hluti hans til Staðarfjalla. Austan við Víðidal er Háheiði, mikið fjallaflæmi, um 10 km langt, og austan hennar eru minni dalir, Rangali og Miðdalur nyrst, svo Vatnadalur og Valbrandsdalur en syðst Þröngidalur. Þar austur af eru Sæmundarhlíðarfjöll og norður af þeim Staðaröxl, fjallið upp af Reynistað.
Í Víðidal virðist hafa verið töluverð byggð á miðöldum en hún er sögð hafa farið í eyði, annaðhvort í Svarta dauða 1402 eða plágunni síðari 1495-1496 og eftir það voru oftast aðeins einn eða tveir bæir byggðir þar. Hryggir á Staðarfjöllum, sem voru í Hryggjadal, fóru í eyði 1913, og Gvendarstaðir, ysti og lengst af eini bær í Víðidal, fór í eyði 1898.
Miðnesheiði (aðgreining)
Miðnesheiði getur átt við eftirfarandi:
Fjöllaufungur
Fjöllaufungur, Athyrium filix-femina, er stór, ffjöðruð tegund af burkna sem vex um mestallt tempraða belti norðurhvels, þar sem hann er oft algengur í röku og skuggsælu skóglendi.
Athyrium filix-femina er nú oft skift í tvær tegundir, A. angustum og A. asplenioides.
Ræktun og nytjar
Hann er stundum ræktaður til skrauts.
Jarðstönglar og ung blöð eru eitruð hrá, en eru æt eftir eldun.
Oddi Helgason
Oddi Helgason, kallaður Stjörnu-Oddi, var íslenskur stjörnufræðingur sem talinn er hafa verið uppi á fyrri hluta 12. aldar.
Frá Odda segir í Íslendingaþættinum Stjörnu-Odda draumur. Oddi átti heima í Múla í Aðaldal og var á vist með Þórði bónda þar en ekki er ljóst hvort hann var vinnumaður eða e.t.v. ættingi Þórðar. Hugsanlegt er að Styrkár Oddason lögsögumaður hafi verið sonur hans en sonur Styrkárs bjó einmitt í Múla á síðari hluta 12. aldar. Honum er einnig lýst sem vitrum og fróðum manni, fátækum og litlum verkmanni. Þátturinn snýst þó afar lítið um Odda, meginefnið er draumur hans sem er saga af konungum og skáldum á Gautlandi og vísur sem fylgja sögunni.
Oddi var mikill stjörnufræðingur, sagður „rímkænn maður svo að engi maður var hans maki honum samtíða á öllu Íslandi“ og mikill spekingur á mörgum sviðum en tekið er fram að hann hafi ekki verið skáld. Hann er sagður hafa verið afar ráðvandur og tryggur og laug aldrei ef hann vissi satt að segja. Ekki þótti hann mikill verkmaður, enda fékkst hann jafnan við stjörnuathuganir og reikningslist og gekk út um nætur og skoðaði stjörnur, gerði merkar athuganir á sólarhæð og dögun og dagsetri. Hann dvaldi einnig í Flatey á Skjálfanda og er talinn hafa stundað stjörnuathuganir þar.
Odda tala, sem álitin er verk Odda og kennd við hann, er talin eitt merkasta framlag Íslendinga til raunvísinda á miðöldum. Hún er varðveitt í Rímbeglu og fleiri handritum. Efni hennar skiptist í þrennt, fyrsti hlutinn fjallar um hvenær sólstöður verða á sumri og vetri, annar hlutinn um sólargang og sá þriðji um hvernig stefna til dögunar og dagseturs breytist yfir árið. Útreikningar og niðurstöður eru með þeim hætti að víst er að um frumathuganir á Íslandi er að ræða en ekki uppskriftir úr erlendum ritum og margt í þeim þykir býsna frumlegt og bera vitni um sjálfstæð vinnubrögð og hugsun.
Oddagata í Reykjavík dregur nafn sitt af Stjörnu-Odda.
Biblíulandasafnið
thumb|alt=|right|250px| Biblíulandasafnið (hebreska: מוזיאון ארצות המקרא ירושלים, Muzeon Artzot HaMikra) er safn helgað fornum löndum og menningarheimum í Biblíunni. Safnið er staðsett í Jerúsalem, við hliðina á Ísraelska safnið.
Bragi Bergsson
Arnar Bragi Bergsson (fæddur 30. apríl 1993) er sænskur-íslenskur knattspyrnumaður og söngvari. Hann spilar sem miðjumaður fyrir Västra Frölunda IF og hefur einnig spilað unglingafótboltaleiki fyrir Ísland.
Ferill
Uppalinn í Västra Frölunda byrjaði hann spila fótbolta í Vestur Frölunda IF. Er hann var 17 ára gömull gekk Bragi til liðs við IFK Göteborg.
Árið 2013 flutti Bragi til Íslands og spilaði fyrir ÍBV í efstu deild landsins. Árið 2015 flutti hann aftur til Svíþjóðar og skrifaði undir samning við GAIS. Í desember 2017 skrifaði Bergsson undir tveggja ára samning við Utsiktens BK.
Árið 2018 tók Bragi þátt í TV4-dagskránni Swedish Idol 2018, og hann náði topp 20 fyrst. Hann endaði í þriðja sæti ásamt William Segerdahl í undanúrslitunum 30. nóvember.
Árið 2019 fór hann með hlutverkið sem prins í söngleiknum Snövit the musical.
Þann 11. febrúar 2022 gekk Bragi til liðs við Västra Frölunda.
Þann 28. janúar 2023 var tilkynnt að Bragi myndi keppa í Söngvakeppnin 2023.
Fjölbrautaskóli Suðurnesja
Strax á öðru starfsári skólans var byggt ofan á húsið, í stað einnar hæðar voru þær orðnar þrjár. Það var samt allt of lítið. Skömmu síðar var byggt við endann á húsinu og fjölgaði kennslustofum þá um sex auk þess sem kennarastofa stækkaði mikið. Enn var þetta ófullnægjandi. Árið 1990 var hafist handa við byggingu þverálmu á eldra húsið. Hún var 1000 fermetrar að grunnfleti og á 3 hæðum. Varð þá heildargólfflötur hússins um 6500 fermetrar og mátti með góðum vilja segja, að húsið fullnægði brýnustu þörfum þegar þessi álma var tekin í notkun haustið 1992, en ekkert var umfram það.
Haustið 2004 var tekin í notkun enn ein álman, sem er einnig á þremur hæðum og á þriðja þúsund fermetrar að heildargólffleti. Einnig hafa farið fram gagngerðar endurbætur á eldra húsnæðinu. Er skólinn nú hinn glæsilegasti í alla staði og er starfsaðstaða nemenda og kennara mjög góð. Er nú loksins kominn salur sem risið getur undir því nafni, svo og glæsilegt nemendamötuneyti, nýjar og mjög vandaðar kennslustofur raungreina, ný kennaraaðstaða og svo mætti lengi telja.
Nemendur Fjölbrautaskóla Suðurnesja voru um 250 talsins þegar skólinn hóf starfsemi sína, en síðan hefur fjöldi þeirra fjórfaldast og voru nemendur um eitt þúsund á vorönn 2006. Þessi fjölgun nemenda samsvarar nokkurn veginn 5% stöðugri aukningu á ári frá upphafi til þess árs. Reyndar var fjölgunin ekki jöfn allan tímann heldur gekk hún í stökkum. Eftir 'hrunið' 2008 fjölgaði nemendum í framhaldsskólum á Íslandi verulega og var nemendafjöldinn í FS hátt á 12. hundrað árin 2009 og 2010, en hefur fækkað aftur og eru nú (haust 2014) aftur tæplega 1000.
Listi yfir íslenskar kvikmyndir
Eftirfarandi er listi yfir íslenskar kvikmyndir. Taldar eru upp þær kvikmyndir sem höfðu aðalframleiðslu á Íslandi og eru ekki styttri en 45 mínútur.
Þannig er Í skóm drekans ekki á þessum lista því hún er heimildarmynd, hins vegar er hún á listanum yfir íslenskar heimildarmyndir. Einnig er Litla lirfan ljóta ekki á listanum því hún er aðeins 28 mínútur og telst því stuttmynd, hana má hins vegar finna á listanum yfir íslenskar stuttmyndir. Ýmsar aðrar myndir gætu ef til vill talist íslenskar vegna tengsla þeirra við Ísland, til dæmis er kvikmyndin Hadda Padda stundum kölluð fyrsta íslenska kvikmyndin, en hún er ekki á þessum lista því hún er strangt til tekin framleidd í Danmörku þótt að hún hafi verið tekin upp á Íslandi og margir Íslendingar unnið við hana, sú mynd er á listanum yfir kvikmyndir tengdar Íslandi. Silný kafe er einnig á þeim lista því hún var meðframleidd af Íslendingum og var leikstýrt af Íslendingi.
Alþjóðlegir merkisdagar og merkisár
Alþjóðlegir merkisdagar og merkisár eru tilnefndir af ýmsum aðilum til að minnast eða vekja athygli á málefnum sem varða allan heiminn. Margir af þessum viðburðum hafa verið skilgreindir af Allsherjarþingi Sameinuðu þjóðanna og ýmsum stofnunum Sameinuðu þjóðanna.
Seljaskóli
Seljaskóli er grunnskóli í Reykjavík. Skólinn er staðsettur að Kleifarseli 28, 109 Reykjavík.
Skólinn
Seljaskóli tók til starfa haustið 1979 og er starfsvið hans efri hluti Seljahverfis í Breiðholti í Reykjavík. Seljaskóli er heildstæður einsetinn skóli og eru nemendur um 700 talsins. Við skólann starfa alls 69 manns og þar af 53 kennarar. Námsráðgjafi í fullu starfi og hjúkrunarfræðingur í hálfu starfi sinna nemendum í skólanum. Íþróttir eru kenndar í Íþróttahúsi Seljaskóla en sundkennsla fer fram í sundlaug Ölduselsskóla. Skólinn tapaði í Skrekk 2010.
Skólastjórn
Skólastjóri er Magnús Þór Jónsson.
Sacramento
Sacramento er höfuðborg Kaliforníuríkis í Bandaríkjunum. Borgin var stofnuð í desember árið 1848 af John Sutter en hann hafði áður reist virkið Sutter's Fort (einnig nefnt New Helvetia).
Í gullæðinu var Sacramento mikilvæg miðstöð viðskipta og landbúnaðar. Þar var endastöð margra vagnlesta, hestvagna, fljótabáta og fyrstu járbrautarinnar sem náði þvert yfir Ameríku.
Innfæddir kalla borgina oft Sacto, Sactown, Sacratomato eða Sac. Þá kalla viðskiptajöfrar og fjölmiðlar borgina oft River City. Sacramento State University (hluti California State University) er háskólinn staðarins.
Forsaga
Fyrir tíma Evrópubúa í Kaliforníu höfðu indjánar af ættbálkunum Miwok, Shonommey og Maidu búið á svæðinu í líklegast þúsundir ára. Ólíkt nútímamanninum skildu þeir litlar leifar eftir sig, en þeir nærðust aðallega á akarni eikartrjánna, ávöxtum, fræjum og rótum.
Árið 1806 eða 1808 kom spænski landkönnuðurinn Gabriel Moraga á svæðið fyrstur Evrópubúa. Hann nefndi dalinn sem hann sá og fljótið sem lá í gegnum dalinn Sacramento Valley og Sacramento River eftir spænska orðinu yfir sakrament.
Frá frumkvöðlum til gullæðis
Fyrstu áratugina hrjáðu flóð, eldar og kólera borgina, en samt sem áður hélt aðstreymi fólks til borgarinnar áfram.
Höfuðborgin
Löggjafarþing Kaliforníu kom með lög árið 1854 sem gerðu Sacramento að höfuðborg ríkisins, en hún hafði áður verið í borgunum San Jose, Vallejo og Benicia.
Hafist var handa við byggingu þinghússins, California State Capitol, árið 1869 og lauk henni 1874. Þykir húsið minna mjög á United States Capitol í Washington, D.C.
Þessi nýja staða borgarinnar, sem og góð staðsetning, urðu þess valdandi að borgin upplifði mikið gullaldarskeið. Hún varð fyrsta endastöð Pony Express póstflutninganna í vestri og seinna endastöð fyrstu járnbrautalestarinnar þvert yfir Bandaríkin, First Transcontinental Railroad. Þá hjálpuðu fljótin sem renna í gegnum borgina til við að efla atvinnulíf.
Íbúar Sacramento ákváðu um þetta leiti að lyfta borginni, sem þeir gerðu með landfyllingum. Þetta var gert til að koma í veg fyrir tjón af völdum flóða í Sacramento River og American River.
Samtímasaga
Þróun fólksfjölda eftir árum:
Skerum hár vort í samræmi við sósialískan lífsstíl
Skerum hár vort í samræmi við sósialískan lífsstíl er sjónvarpsþáttur framleiddur af ríkisstjórn Norður-Kóreu og er honum útvarpað á ríkisrekinni sjónvarpsstöð í höfuðborg landsins Pjongjang. Honum er ætlað að fræða almenning um góðar og slæmar klippingar.
Fullyrt er í þættinum að hárlengd hafi áhrif á gáfnafar manna, m.a. vegna næringarskorts í líkamanum sökum hárvaxtar sem hægt væri að koma í veg fyrir með styttra hári.
Santa Fe (Nýju Mexíkó)
thumb|right|Santa Fe Santa Fe er höfuðborg fylkisins Nýju Mexíkó í Bandaríkjum Norður-Ameríku. Hún er fjórða stærsta borg fylkisins og höfuðstaður samnefndrar sýslu. Íbúar borgarinnar voru um 85.000 árið 2018.
Þar sem borgin stendur voru áður nokkur þorp púeblóindíána, stofnuð í kringum árið 1000. Santa Fe-áin rann þá allt árið um kring en er nú árstíðabundið vatnsfall. Héraðið var hluti af Nýja Spáni og landstjórinn Juan de Oñate stofnaði héraðið Santa Fé de Nuevo México árið 1598 með höfuðstað í San Juan de los Caballeros norðan við núverandi borg. Annar landstjóri Nýju Mexíkó, Pedro de Peralta, stofnaði núverandi borg árið 1610 og gerði hana að höfuðborg. Púeblóindíánar ráku Spánverja úr borginni í Púeblóuppreisninni 1680-92. Þegar Mexíkó fékk sjálfstæði var Santa Fe áfram fylkishöfuðborg og 1848 varð hún hluti af Bandaríkjunum ásamt allri Nýju Mexíkó.
Lófalestur
Lófalestur (eða handlínaspá ) er það þegar lesið er í lófa til að spá fyrir um framtíðina. Lesið er í línur lófans (söxin), en í lófanum teljast vera þrjár grunnlínur: Hjarta-, höfuð- og ævilínan.
Le Daily Star
thumb|Kápa frönsku útgáfu bókarinnar. Le Daily Star eftir belgíska teiknarann Morris og höfundana Jean Léturgie og Xavier Fauche er 53. bókin í bókaflokknum um Lukku Láka. Bókin kom út árið 1984, en sagan sem hún hefur að geyma birtist fyrst í teiknimyndablaðinu Sval á sama ári. Bókin hefur ekki komið út á íslensku.
Söguþráður
thumbnail|Blaðamaðurinn og brautryðjandinn Horace Greeley. Sagan hefst á því að Lukku Láki kemur blaðamanninum og ritstjóranum Horace P. Greeley til aðstoðar eftir að Horace lendir í útistöðum við nokkra kúreka vegna óvæginna skrifa sinna í dagblaðið The Daily Star. Lukku Láki og Horace halda saman til bæjarins Dead End City þar sem Horace býður Láka starf á útgáfu blaðsins. Eins og blaðamanna er siður fer Horace fljótlega að stinga á ýmsum kýlum í bæjarlífinu. Eftir að hann skrifar í blaðið um vafasama viðskiptahætti kráreigandans O´Callagan, sem selur kúnnum sínum vatnsþynnt áfengi, kaupmannsins Fenweek, sem okrar á viðskiptavinum í krafti einokunar, og útfararstjórans Fiddlededee, sem auglýsir ómerkilega viðarkassa sem sérsmíðaðar líkkistur, ákveða þeir þrír að bregða fæti fyrir útgáfu dagblaðsins. Þegar tilraunir þeirra til að stöðva dreifingu pappírs og bleks til útgáfunnar og fá bæjarbúa upp á móti The Daily Star fara út um þúfur grípa þeir til þess ráðs að hefja sjálfir útgáfu nýs fríblaðs, The Dead End City Epitaph, til þess að kippa stoðunum undan útgáfu The Daily Star.
The Mask
The Mask er bandarísk grínmynd frá árinu 1994 sem Chuck Russell leikstýrði. Myndin er byggð á samnefndum myndasögum og er framleidd af New Line Cinema. Jim Carrey fer með aðalhlutverkið í myndinni sem Stanley Ipkiss og Cameron Diaz leikur kynbombu myndarinnar, Tinu Carlyle, sem stelur hjarta Stanleys. Carrey var tilnefndur til Golden Globe-verðlauna fyrir hlutverk sitt í myndinni og myndin sjálf var tilnefnd til Óskarsverðlauna fyrir bestu tæknibrellurnar.
Hjartafífill
Hjartafífill (fræðiheiti: Crepis paludosa) er jurt af körfublómaætt sem finnst meðal annars á Íslandi. Hann ber gul blóm og minnir nokkuð á undafífla. Á Íslandi er útbreiðsla hans bundin við útsveitir Eyjafjarðar.
Björn Valur Gíslason
Björn Valur Gíslason (f. 20. september 1959) er íslenskur stjórnmálamaður og varaformaður Vinstrihreyfingarinnar græns framboðs. Björn Valur er nú varaþingmaður flokksins í Norðausturkjördæmi.
Menntun og starfsreynsla
Björn lauk þriðja stigs prófi, skipstjórnarprófi frá Stýrimannaskólanum í Reykjavík vorið 1984 og hefur starfað síðan 1975 sem sjómaður, stýrimaður og skipstjóri á bátum og togurum. Hafði svo yfirumsjón með fyrsta stigs námi við Stýrimannaskólann sem kennt var í Ólafsfirði veturna 1986 - 1988 og leiðbeinandi í sjóvinnu við Gagnfræðaskólann í Ólafsfirði 1986-1988. Björn tók próf í kennsluréttindum við Háskólann á Akureyri 2006.
Pólítískur ferill og starf innan verkalýðshreyfingarinnar
Var bæjarfulltrúi Vinstrimanna og óháðra og síðar Ólafsfjarðarlistans og nefndarmaður í ýmsum nefndum fyrir Ólafsfjarðarbæ á árunum 1986-1998. Var formaður fræðslunefndar Ólafsfjarðarbæjar kjörtímabilið 2002-2006. Varaþingmaður fyrir Alþýðubandalagið í Norðurlandskjördæmi Eystra, desember 1990, og fyrir Vinstrihreyfinguna grænt framboð í Norðausturkjördæmi október-nóvember 2007, apríl og október-nóvember 2008. Áttundi þingmaður Norðausturkjördæmis fyrir Vinstrihreyfinguna grænt framboð 2009 - 2013. Kjörinn formaður þingflokks Vinstri grænna 29. september 2011. Björn Valur sóttist ekki eftir sæti á lista í Norðausturkjördæmi í aðdraganda kosninga 2013 og færði sig um set til Reykjavíkur. Hann hlaut ekki brautargengi í forvali Vinstri grænna í Reykjavík og var ekki meðal efstu manna en sat í 4. sæti lista flokksins í Reykjavík norður og var varaþingmaður. Björn Valur var kjörinn varaformaður Vinstri grænna á landsfundi 23. febrúar 2013 og skipaði þriðja sæti á lisa Vinstri grænna í norðausturkjördæmi árið 2016, sem aftur skilaði varamannssæti. Í ágústmánuði 2017 lýsti hann því yfir að hann myndi ekki sækjast eftir endurkjöri á landsfundi flokksins í október 2017.
Stjórnarmaður í Skipstjóra- og stýrimannafélagi Norðurlands í mörg ár. Í stjórn Félags skipstjórnarmanna.
Annað
Auk þess er Björn Valur með grunnmenntun í gítarleik frá Tónskólanum í Ólafsfirði og hefur verið hljóðfæraleikari í hljómsveitinni Roðlaust og beinlaust um árabil, haldið fjölda tónleika út um allt land og gefið út þrjá geisladiska með sveitinni.
Þorvarðar þáttur krákunefs
Þorvarðar þáttur krákunefs er einn Íslendingaþátta. Þar segir frá Vestfirðingnum Þorvarði krákunefi, sem hélt til Noregs og kom þar að máli við Harald konung harðráða og kvaðst vilja gefa honum segl. Konungur var drukkinn og tók því illa, kvaðst áður þegið hafa segl af Íslendingi sem hefði verið óvandað og brostið sundur á siglingu. Vildi hann því ekki þiggja seglið. Í staðinn gaf Þorvarður seglið Eysteini orra, sem var mágur konungs. Launaði Eysteinn honum með heimboði og gaf honum þar skreyttan skarlatskyrtil og skikkju úr algráu skinni, klædda skarlati. Taldi hann sig þá hafa launað seglið svo sem konungur hefði gert. En fyrir þá sök að hann sjálfur var ekki jafn tiginn konungi gaf hann Þorvarði gullhring.
Þorvarður sneri heim til Íslands með gripi sína og varð mikill maður fyrir sér.
Í Landnámu er minnst á Krákneflinga og þeir sagðir afkomendur Þórðar krákunefs; hefur Þorvarður líklega verið einn þeirra. Þórður krákunef er sagður sonur Vénýjar Þorsteinsdóttur, Oddleifssonar, Geirleifssonar, Eiríkssonar. Geirleifur sá var landnámsmaður á Barðaströnd, milli Vatnsfjarðar og Berghlíða. Hann er sagður hafa verið bróðursonur Úlfs skjálga.
Glitlóa
Glitlóa (fræðiheiti: Pluvialis fulva) er meðalstór lóutegund. Henni svipar mest til gulllóu í stærð og útliti. Varpstöðvar glitlóu eru á heimskautasvæðum í norður-Asíu og í vestur-Alaska. Á veturna heldur hún til Suður-Asíu og Ástralasíu en fáir fuglar halda til Hawaii og Kaliforníu.
Hoya schneei
Hoya schneei er fjölær jurt í vaxblómaættkvísl. Útbreiðslan er á eyju í Karólínaeyjaklasanum norðan við Nýju Gíneu (Pohnpei).
Taðýfill
Taðýfill (fræðiheiti: Agoliinus lapponum) er bjöllutegund sem var lýst af Leonard Gyllenhaal 1808. Í sænska gagnagrunninum Dyntaxa er nafnið Aphodius lapponum notað. Samkvæmt Catalogue of Life er tegundin í ættkvíslinni Agoliinus og ættinni Aphodiidae, en samkvæmt Dyntaxa er er hún í ættkvíslinni Aphodius og ættinni Scarabaeidae. Engar undirtegundir eru skráðar í Catalogue of Life.
Hann finnst hvarvetna á Íslandi þar sem húsdýr (grasbítar) skíta.
Hertogadæmið Mílanó
thumb|right|Fáni hertogadæmisins. Hertogadæmið Mílanó var hertogadæmi undir Heilaga rómverska ríkinu sem stóð á Pósléttunni austan við Monferrato. Það átti landamæri að Savoja í vestri, Sviss í norðri, Feneyjum í austri og Genúu í suðri. Höfuðborg hertogadæmisins var borgin Mílanó.
Hertogadæmið var stofnað árið 1395 þegar Gian Galeazzo Visconti lávarður Mílanó keypti skipunarbréf af Venseslás 4. af Bæheimi fyrir 100.000 flórínur. Skipunarbréfið gerði Visconti að hertoga yfir Mílanó og greifa yfir Pavíu. Hertogadæmið náði yfir 26 bæi, þar á meðal alla þá sem höfðu tekið þátt í Langbarðabandalaginu 1167. Þegar Filippo Maria Visconti lést árið 1447 án karlkyns erfingja var lýst yfir stofnun Gullna Ambrósíusarlýðveldisins. Lýðveldið stóð í þrjú ár en þá giftist málaliðinn Francesco Sforza laundóttur Viscontis og gerðist sjálfur hertogi. Þar með komst Sforza-ættin til valda. Þegar hertoginn af Orléans varð Loðvík 12. Frakkakonungur átti hann tilkall til hertogadæmisins Mílanó í gegnum ömmu sína, Valentinu Visconti. Hann réðist inn í hertogadæmið 1499 og steypti brátt Lodovico Sforza af stóli. Næstu ár börðust Frakkar, Svisslendingar og Austurríkismenn um yfirráð yfir hertogadæminu í Ítalíustríðunum. Að lokum náði Karl 5. keisari völdum og lét son sinn, Filippus, fá það að léni. Frakkar samþykktu yfirráð Spánar með friðarsamningunum í Cateau-Cambrésis árið 1559.
Eftir Spænska erfðastríðið fengu Austurríkismenn hertogadæmið í sinn hlut 1714. Í Frönsku byltingarstríðunum lagði Napoléon Bonaparte það undir sig 1796 og gerði að hluta af Cisalpínska lýðveldinu. Á Vínarþinginu 1814 var hertogadæmið ekki endurreist heldur gert að hluta Konungsríkisins Langbarðalands-Feneyja sem Konungsríkið Ítalía innlimaði árið 1866.
Súmerska
Súmerska var mál Súmera, fornþjóðar af óþekktum uppruna. Súmerska leið undir lok sem talað mál um 2000 f.Kr.
Súmerska hefur fjóra sérhljóða: a, i, u, e en 16 samhljóða: b, d, g, h, k, l, m, n, p, r, s, s*, s°, t, z.
Elsta ritheimild mannkyns er á þessu máli. Þessi elsta ritheimild er fleygirúnir á leirtöflum frá 3100 f.Kr. Ekki hefur tekist að sýna fram á skyldleika súmersku við neitt annað tungumál. Kyn kemur ekki fram á nafnorðum. Fleirtala er táknuð með viðskeyti (-me, -hía, -ene) eða mynduð með tvítekningu (til dæmis kur – fjall, kurkur – fjöll). Nafnorð bæta við sig viðskeytum sem samsvara nokkurn veginn klassískri fallbeygingu: -e til að tákna frumlag eða nefnifall, -a eða -ak til að tákna eignarfall, -ra táknar þágufall, -a, -ta sviptifall (ablativus), -da samvistarfall (comitativus) og -sh eða -she til að tákna tímalengd og tilgang. Sagnorð laga sig eftir persónu og tölu.
Kyn (líffræði)
thumb|Fjölbreytileiki í því hvernig dýr nota litninga til að ákvarða kyn. Kyn vísar til ákveðinnar sérhæfingar hjá sumum lífverum sem nýta sér kynæxlun. Þar sést skipting niður í karlkyn og kvenkyn. Við kynæxlun sameinast kynfrumurnar (sæðisfruman og eggfruman) og ný lífvera verður til. Þær kynfrumur sem nýja lífveran hefur ákvarða líffræðilegt kyn hennar. Karlkynið framleiðir litlar kynfrumur (sæðisfrumur í dýrum, frjókorn hjá plöntum) en kvenkynið framleiðir stórar kynfrumur (eggfrumur). Þær lífverur sem framleiða bæði karlkyns og kvenkyns kynfrumur kallast tvíkynjungar.
Oft sést breytileiki milli karlkyns og kvenkyns einstaklinga, það getur komið fram kynvals.
Astrópía
Astrópía er íslensk kvikmynd sem frumsýnd var 22. ágúst 2007. Leikstjóri er Gunnar B. Guðmundsson og með aðalhlutverk fer Ragnhildur Steinunn Jónsdóttir ásamt fleirum.
Spáskáldskapur
thumb|right|Kápa tímaritsins Imagination frá 1954. Spáskáldskapur eða furðusögur er flokkur bókmenntagreina sem snúast um hluti sem ekki eiga sér samsvörun í veruleikanum eins og við þekkjum hann. Hugtakið er notað yfir skáldskap sem fæst við yfirnáttúrulega hluti, gerist í ímyndaðri framtíð eða hliðarveruleika. Bókmenntagreinar sem taldar eru til spáskáldskapar eru meðal annars fantasíur, hrollvekjur, vísindaskáldskapur, efsögur, útópíur og dystópíur, og ofurhetjusögur. Þessar aðalgreinar skiptast svo í fjölmargar undirgreinar og blandaðar greinar, eins og vísindafantasíur, draugasögur, vampírusögur, gufupönk og sæberpönk, og heimsendaskáldskap.
Þorleifur Gunnlaugsson
Þorleifur Gunnlaugsson (fæddur 27. mars 1955) er íslenskur stjórnmálamaður. Þorleifur er menntaður dúklagningameistari, en hefur unnið við sjómennsku og ýmis verkamannastörf.
Þorleifur var varaformaður og síðan formaður Vinstrihreyfingarinnar græns framboðs í Reykjavík, auk þess að sinna ýmsum öðrum trúnaðarstörfum fyrir flokkinn. Hann var varaborgarfulltrúi Vinstri hreyfingarinnar græns framboðs í borgarstjórn Reykjavíkur frá 2006 til september 2007, þegar hann tók sæti í borgarstjórn Reykjavíkur. Hann var varaborgarfulltrúi og borgarfulltrúi VG til ársins 2014 og fulltrúi flokksins í velferðarráði og umhverfis- og samgönguráði.
Á yngri árum sat Þorleifur í stjórnum ýmissa róttækra vinstri samtaka. Á árunum 1971-1983 sat hann í stjórn KSML í Reykjavík og í miðstjórn KSML(b). Þá var hann formaður BSK og átti sæti í miðnefnd Samtaka herstöðvaandstæðinga. Þorleifur hefur verið virkur í ýmsum öðrum félagasamtökum og hagsmunafélögum. Á árunum 1986-2009 sat hann í stjórn og framkvæmdastjórn SÁÁ, hann var formaður Félags dúklagninga- og veggfóðrarameistara, auk þess að eiga sæti í stjórn Meistarasambands byggingamanna.
Eiginkona Þorleifs er Hjálmdís Hafsteinsdóttir, félagsliði. Synir Þorleifs eru Haraldur Ingi, athafnamaður, fæddur ´77 og Jökull, fæddur ´81. Vefur Þorleifs
Hljóðavíxl
Hljóðavíxl er hljóðbreyting sem breytir því í hvaða röð fónem birtast í orði. Dæmi um hljóðavíxl er til dæmis corcodilus í staðinn fyrir crocodilus í latínu og hljóðbreytinging í orðinu „viðra“ þegar spurt er hvernig virði í staðinn fyrir að spyrja hvernig viðri í íslensku.
Evrópa (aðgreining)
Evrópa getur átt við eftirfarandi: